72. ΠΡΟΕΔΡΙΚΟ ΔΙΑΤΑΓΜΑ υπ' αριθ. 6 της 11/25 Ιαν. 1994 (ΦΕΚ Α΄ 3) Υπαγωγή στις διατάξεις του Ν.Δ. 1017/1971 της μίσθωσης καταλλήλων χώρων για την εξυπηρέτηση αναγκών του συμβουλίου της Επικρατείας. Άρθρο μόνο.- Στις διατάξεις του Ν.Δ. 1017/1971 "περί συστάσεως του Ταμείου Χρηματοδοτήσεως Δικαστικών Κτιρίων", υπάγεται και η μίσθωση καταλλήλων χώρων, ευρισκομένων εγγύς της νέας έδρας του Συμβουλίου της Επικρατείας, για τη στάθμευση των αυτοκινήτων των δικαστικών λειτουργών του δικαστηρίου αυτού, αρμοδιότητος του υπουργείου Δικαιοσύνης. 